Uno Liiv

Uno Liiv (22. jaanuar 1930 Tallinn – 19. märts 2015) oli eesti tehnikateadlane, Tallinna Tehnikaülikooli professor ja kergejõustiklane (sprinter).

Haridus

Ta õppis aastatel 1938–1940 Anna Tõrvand-Tellmanni Inglise Kolledžis, aastatel 1940–1945 Tallinna 20. algkoolis ja lõpetas aastal 1949 Tallinna 7. Keskkooli. Aastal 1954 lõpetas ta Tallinna Polütehnilise Instituudi ehitusteaduskonna hüdrotehniliste ehitiste erialal. Aastatel 1962–1963 oli ta Leningradi Polütehnilise Instituudi mittestatsionaarne aspirant, aastatel 1978–1980 oli ta samas doktorant.

Täiendusõpe

Leningradi Polütehniline Instituut 1973, 1975, 1985 ja 1989; Taani 1993; Suurbritannia 1995.

Teaduskraad ja -kutse

Tehnikakandidaat 1966 (Leningradi Polütehniline Instituut); dotsent 1969; tehnikadoktor 1983 (kinnitus 1984); professor 1985.

Teenistuskäik

TTÜs 1954–2015: hüdrotehnika ja geodeesia kateedri vanemlaborant 1954–57, laboratooriumi juhataja 1957–60; sanitaartehnika ja hüdraulika kateedri assistent 1960–61; tehnilise joonestamise ja kujutava geomeetria kateedri assistent 1961–64; sanitaartehnika ja hüdraulika kateedri vanemõpetaja 1964–66, dotsent 1966–69; sanitaartehnika kateedri dotsent 1969–84, professor 1984–92; mehaanikainstituudi hüdro- ja aeromehaanika professor 1992–97, õppetooli juhataja, emeriitprofessor 1997–2015 
Konsultatsioonibüroo OÜ Corson tegevdirektor 1996–2015; infotehnoloogiafirma 3 Step IT juhatuse liige 2001-2015

Teadustöö põhisuunad

Teoreetiline ja eksperimentaalne hüdrodünaamika, vedelike mittestatsionaarne voolamine silindrilistes survetorudes suurte kiirenduste korral; hüdrodünaamilise eksperimendi automatiseerimine ja arvutusaluste loomine; 1967–91 tegi koostööd NSV Liidu kosmoseettevõttega Energia seoses kosmoselaevade Sojuz ja Buran soojuskaitse ning põkkesüsteemide hüdraulikaga; eksperimentaalsed ja teoreetilised tööd madala vee lainetusest; Eesti rannajoonel ja sadamates toimuvate hüdrodünaamiliste ning hüdroehitustega seotud insenerprobleemide lahendamine. 
Avaldanud üle 120 publikatsiooni. Tema juhendamisel on kaitstud 1 doktoriväitekiri ja 8 kandidaadiväitekirja.

Teadusorganisatoorne ja -administratiivne tegevus

Rahvusvahelise Hüdrauliliste Uurimistööde Assotsiatsiooni (IAHR) liige 1969–…; IAHRi mõõteriistade tehnilise komitee liige 1989–2015; NSV Liidu Kõrgema Hariduse Ministeeriumi juures oleva hüdraulika õpetamise metoodikanõukogu liige 1984–89; UNESCO Rahvusvahelise Hüdroloogia Programmi (IHAP) Eesti Rahvuskomitee esimees 1996–2002.

Ühiskondlik tegevus

TPI spordiklubi esimees 1958–59; Eesti NSV Kergejõustiku Föderatsiooni ja VSÜ Kalev kergejõustikusektsiooni presiidiumi liige; NSV Liidu Kehakultuuri ja Spordikomitee Kino ja Televisiooni Föderatsiooni presiidiumi liige 1963–65; ETV spordisaadete mittekoosseisuline režissöör ja autor-reporter 1958–68; saatejuht muusikasaadete toimetuses 1970–71.
TTÜ muinsuskaitse klubi asutaja ja esimees 1987–92; Eesti Kongressi delegaat 1991–92; Lions klubi “Tallinn City” asutajaliige 1989–2006, president 1992/1993, hiljem klubi meister.

Harrastused ja huvialad

Sport ja muusika. Kahekordne NSV Liidu koolinoorte meister 1948; Eesti NSV kergejõustikukoondise liige 1948–59.

Tema kohta

EE 2000, 14; ESpordiBL 2001; ETBL 2005, 2; Tallinna Polütehniline Instituut 1936–1986. Tln, 1986, lk 230–231, 237–238; Ehituse võtmeisik 2003; Tallinna Tehnikaülikooli professorid. Tln, 1993, lk 31.